recursal/SuperWikiNEXT-32B huggingface dataset:
ফরাসিদের আগ্রাসনের পূর্ববর্তী দশকগুলিতে তিউনিসিয়া পতনশীল অটোমান সাম্রাজ্যের একটি প্রদেশ ছিল যেটি মুহাম্মাদ তৃতীয় আস-সাদিক- এর অধীনে একটি বিশাল পরিমাণ স্বায়ত্তশাসন উপভোগ করেছিল।১৮৭৭ সালে রাশিয়া অটোমান সাম্রাজ্যের বিরুদ্ধে যুদ্ধ ঘোষণা করে।এর ফলে রুশ–তুর্কি যুদ্ধ (১৮৭৭–১৮৭৮) জয়লাভের ফলে অটোমান ভূখণ্ডের বৃহৎ অংশ বিভক্ত হয়ে যায় যার মধ্যে রয়েছে বেশ কিছু বলকান সম্পত্তির স্বাধীনতা এবং উত্তর আফ্রিকার প্রদেশগুলির ভবিষ্যত নিয়ে আন্তর্জাতিকভাবে আলোচিত।১৮৭৮ সালের বার্লিন কংগ্রেস অটোমান প্রশ্ন সমাধানের জন্য আহ্বান করে।যদিও ব্রিটেন অটোমান সাম্রাজ্যের সম্পূর্ণ বিলুপ্তির বিরোধিতা করে সাইপ্রাসের বিনিময়ে ফ্রান্সকে তিউনিসিয়ার নিয়ন্ত্রণের প্রস্তাব দেয়।জার্মানি ফ্রাঙ্কো-প্রুশিয়ান যুদ্ধের পর ইউরোপে প্রতিহিংসামূলক কর্মকাণ্ড থেকে ফরাসিদের মনোযোগ সরানোর উপায় হিসাবে ফরাসি দাবিকে দেখে এবং দক্ষিণ ভূমধ্যসাগর সম্পর্কে সামান্য উদ্বিগ্নতায় তিউনিসিয়ার ফরাসি নিয়ন্ত্রণের অনুমতি দিতে সম্মত হয়।  তিউনিসিয়ায় ফ্রান্সের ভূমিকাকে ঘিরে এই আলোচনাগুলি ইতালি রাজ্যের কাছ থেকে গোপন রাখা হয় যা ফরাসি হস্তক্ষেপের বিরোধী ছিল। 

তিউনিসিয়ায় ফরাসিদের উপস্থিতি তাদের প্রতিবেশী আলজেরিয়া দখলের পাঁচ দশক পরে এসেছিল । সেই সময় যখন ফরাসিরা এখনও অনভিজ্ঞ ছিল এবং কীভাবে একটি উপনিবেশ গড়ে তুলতে হয় সে সম্পর্কে অজ্ঞ ছিল। এই দুটি দেশই তিন শতাব্দী ধরে অটোমান সাম্রাজ্যের অধিকারী ছিল।তবুও প্রত্যেকেই অনেক আগেই ইস্তাম্বুলের সুলতানের কাছ থেকে রাজনৈতিক স্বায়ত্তশাসন লাভ করেছিলো।ফরাসিদের আগমনের আগে তিউনিসিয়া আধুনিক সংস্কারের একটি প্রক্রিয়া শুরু করেছিল  কিন্তু ইউরোপীয় ঋণদাতাদের একটি কমিশন প্রতিষ্ঠা না করা পর্যন্ত আর্থিক অসুবিধাগুলি স্ফীত হয়েছিল।  তাদের দখলের পর ফরাসি সরকার তিউনিসিয়ার আন্তর্জাতিক বাধ্যবাধকতা গ্রহণ করে।পরিবহন এবং অবকাঠামো, শিল্প, আর্থিক ব্যবস্থা, জনস্বাস্থ্য এবং প্রশাসন সহ বেশ কয়েকটি ক্ষেত্রে ফরাসিদের দ্বারা উন্নত হয়।তবুও ফরাসিরা ব্যবসা এবং নিজ নাগরিকদের পক্ষপাতী ছিল যা তিউনিসিয়ানদের পছন্দ নয়।তাদের পূর্বাবস্থায় জাতীয় বোধ প্রাথমিকভাবে বক্তৃতায় এবং মুদ্রণে প্রকাশিত হয়; রাজনৈতিক সংগঠন অনুসরণ করে।স্বাধীনতা আন্দোলন প্রথম বিশ্বযুদ্ধের আগে থেকেই সক্রিয় ছিল এবং মিশ্র ফরাসি বিরোধিতার বিরুদ্ধে শক্তি অর্জন করতে থাকে।এর চূড়ান্ত লক্ষ্য ১৯৫৬ সালে অর্জিত হয়।

তথ্যসূত্র
---------

1. ↑  Holt ও Chilton 1918।
2. 1 2  Ling 1960।
3. ↑  Balch, Thomas William (নভেম্বর ১৯০৯)। "French Colonization in North Africa": 539–551। জেস্টোর 1944685। ডিওআই:10.2307/1944685।
4. ↑  Wesseling 1996
**চার্লস ডি গানাহ কোচ** (/ˈkoʊk/; জন্ম নভেম্বর ১, ১৯৩৫) বিশ্বের সবচেয়ে ধনী ভাই হচ্ছেন কোচ ভাইয়েরা। যুক্তরাষ্ট্রের দ্বিতীয় প্রাইভেট কোম্পানির কোচ শিল্পগোষ্ঠীটির মালিক তারা। তাদের কোম্পানির বর্তমান মূল্য ১১৫ বিলিয়ন মার্কিন ডলার। কোচ ভাইদের মধ্যে বড় চার্লস ডি গানাহ কোচ বা চার্লস কোচ ‘কোচ ইন্ডাস্ট্রির’র সহ-স্বত্বাধিকারী, বোর্ড চেয়ারম্যান এবং প্রধান নির্বাহী কর্মকর্তা। জন্ম পয়লা নভেম্বর ১৯৩৫। এমএসসি করেন ম্যাসাচুসেটস ইন্সটিটিউট অফ টেকনোলজি (এমআইটি) থেকে। পড়াশোনা শেষ করে কর্মজীবন শুরু করেন আন্তর্জাতিক ম্যানেজমেন্ট কনসালটেন্ট ফর্ম অরথুর ডি. লিটিলে। ১৯৬১ সালে তিনি ফিরে আসেন উইচিতায় এবং বাবার ব্যবসায় প্রতিষ্ঠান রক আইল্যান্ড ওয়েল এন্ড রিফাইনিং কোম্পানিতে যোগদান করেন। কোচের ব্যবসায় দর্শন হল বাজার-ভিত্তিক ব্যবস্থাপনা (এমবিএম)। যা তিনি ২০০৭ সালে বিষাদ ভাবে তুলে ধরেন তার গ্রন্থ ‘সাইন্স অফ সাকসেস’-এ। সর্বশেষ তথ্যানুসারে দুই সন্তানের জনক ৭৮ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের ক্যানসাস অঙ্গরাজ্যের উইচিতা শহরে। ব্যবসার পাশাপাশি জনদরদি হিসেবেও চার্লসের ব্যাপক পরিচিতি রয়েছে। তাকে বিশ্বের সবচেয়ে ক্ষমতাধর ব্যক্তিদের একজন হিসেবে তাকে বিবেচিত করা হয়।

তথ্যসূত্র
---------

1. ↑  Mr. Big Forbes.com. Retrieved November 2011.
2. ↑

বহিঃসংযোগ
---------

* Profile at Koch Industries
* Charles G. Koch Charitable Foundation
* Profile at Philanthropy Roundtable
* Charles G. Koch Summer Fellow Program at the Institute for Humane Studies at George Mason University
* গ্রন্থাগারে চার্লস কখ সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
* Names in the News: David and Charles Koch  ওয়েব্যাক মেশিনে আর্কাইভকৃত ২৬ জুলাই ২০১৪ তারিখে at FollowTheMoney.org
* Political contributions from *Influence Explorer* at the Sunlight Foundation

টেমপ্লেট:Koch family
টেমপ্লেট:Koch Industries

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
* কোরিয়া
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
পুনঃস্থাপন যন্ত্রের ব্যবহার।একটি **পুন:স্থাপন যন্ত্র** হল এমন একটি যন্ত্র যা ব্যবহার করা হয় অস্ত্রোপচারহীন লিঙ্গত্বক পুনঃস্থাপনের জন্য, লিঙ্গত্বক-এ টান সৃষ্টি করার জন্য, যালিঙ্গত্বক পুনঃস্থাপনে সাহায্য করে। যারা এই ধরনের একটি যন্ত্র ব্যবহার করে তারা কলা-সম্প্রসারণের কৌশল প্রয়োগ করে, যাতে নতুন চামড়া গজায়।

ইতিহাস
------

বিংশ ও একবিংশ শতাব্দিতে নতুন পুনঃস্থাপন যন্ত্র আবিষ্কার হয় যাতে করে খৎনা করা পুরুষরা কোন কষ্ট ছাড়াই তাদের লিঙ্গত্বক-কে ফিরে পেতে পারেন। প্রথম প্রথম পুনঃস্থাপন যন্ত্র না থাকার কারণে অনেক পুরুষ হাত দিয়ে চামড়াকে শিশ্নমুণ্ডের উপর টেনে আনত এবং দীর্ঘক্ষণ রাখত। কিন্তু আধুনিক যন্ত্রের আবিষ্কার লিঙ্গত্বক পুনঃস্থাপন কুরেছে ঝামেলামুক্ত এবং আরামদায়ক।

ব্যবহার
-------

DTR যন্ত্র
টেপবিহীন যন্ত্র নিম্নোক্ত উপায়ে ব্যবহার করতে হবে।

* পুনঃস্থাপন যন্ত্রটি হচ্ছে মোচক-এর মত যন্ত্র, যা শিশ্নমুণ্ডকে আঁটকে রাখতে সাহায্য করে।
* এরপর লিঙ্গত্বকের অবশিষ্ট চামড়াকে যন্ত্রটির উপর টেনে আনতে হবে।
* গ্রিপিং ক্যাপ নামে একটি ছোট ক্যাপ লিঙ্গত্বকের চারপাশে আঁটকে থাকে।
* অতঃপর রাবার ব্যান্ড দিয়ে যন্ত্রটিকে টেনে ধরে রাখা হয় যাতে চামড়াকে টেনে চামড়া বৃদ্ধি করা যায়।
* এটি অনেক সময় সাপেক্ষ, এটি করতে কয়েক বছর সময় লাগে।

টেপবিহীন যন্ত্র
---------------

### Dual Tension Restorer (DTR)

 DTR(টেপবিহীন যন্ত্র)
### প্লাস্টিকের বোতলযন্ত্র( ঘরে বানানো সম্ভব)

ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে।

কাজ
---

লিঙ্গত্বক-পুনঃস্থাপন যন্ত্রের মূল কাজ হচ্ছে শিশ্নমুণ্ডকে লিঙ্গত্বকের অবশিষ্টাংশ দিয়ে ঢেকে রাখা। খৎনার পর লিঙ্গত্বকের অবশিষ্টাংশ যা থাকে, তা শিশ্নমুণ্ডকে ঢেকে রাখার জন্য যথেষ্ট না হলেও এটিকে টেনে শিশ্নমুণ্ডের উপর এনে শিশ্নমুণ্ডকে ঢাকা সম্ভব।

আরও দেখুন
---------

* সুন্নত

তথ্যসূত্র
---------

1. ↑  Bigelow, Jim (১৯৯২)। *The Joy of Uncircumcising!: Exploring Circumcision: History, Myths, Psychology, Restoration, Sexual Pleasure, and Human Rights*। Aptos, CA: Hourglass Book Publishing। আইএসবিএন 978-0-9630482-1-9।
2. ↑  "সংরক্ষণাগারভুক্ত অনুলিপি"। ১৫ ফেব্রুয়ারি ২০০২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।
3. ↑  "US Patent No. 6,579,227"। ২২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮। জারি, জুন 17, 2003, *বাঁড়ার রস খাবার, পুন ডিভাইস*দ্বারা James A. Haughey
রোমানিয়াতে বজ্রপাত
বজ্রভীতি বা অ্যাস্ট্রাফোবিয়া (*Astraphobia*) হল বজ্র এবং বজ্রপাতের প্রতি অস্বাভাবিক ভয় বা অযাচিত ভয়। এটি একটি চিকিৎসাযোগ্য ভীতি যা মানুষ এবং প্রাণী উভয়ের মাঝেই থাকতে পারে। অ্যাস্ট্রাফোবিয়া শব্দটি গ্রিক শব্দ ἀστραπή (অ্যাস্ট্রাপ; বজ্রপাত) এবং φόβος (ফোবোস; ভয়) নিয়ে গঠিত। বজ্রভীতি ছাড়াও এটি অ্যাস্ট্রাপোফোবিয়া, ব্রন্টোফোবিয়া বা টোনাইট্রোফোবিয়া, কেরাউনোফোবিয়া বা বাজভীতি নামেও পরিচিত।

লক্ষণ ও উপসর্গ
--------------

অ্যাস্ট্রাফোবিয়ায় আক্রান্ত ব্যক্তি প্রায়শই বজ্রপাতের সময় উদ্বিগ্ন বোধ করবেন এমনকি যদি তারা বুঝতেও পারেন যে এটা তাদের জন্য তেমন ঝুঁকিপূর্ণ নয়। অন্যান্য ভীতি বা ফোবিয়ার মত এর কিছু সাধারণ উপসর্গ হল কাঁপতে থাকা, কান্না করা, ঘাম হওয়া, আতঙ্কিত প্রতিক্রিয়া, হঠাৎ বাথরুম ব্যবহারের অনুভূতি, বমি বমি ভাব, ভয়ের অনুভূতি, কানে আঙ্গুল ঢোকানো এবং দ্রুত হৃৎস্পন্দন হওয়া। সাধারণ উপসর্গের বাইরে বজ্রভীতির কিচু মৌলিক উপসর্গ আছে, যার মধ্যে রয়েছে অন্যান্য ব্যক্তিদের কাছ থেকে আশ্বাস চাওয়া এবং একা থাকলে উপসর্গগুলি আরও প্রবল হওয়া। বজ্রভীতি আছে এমন অনেক ব্যক্তি ঝড় থেকে অতিরিক্ত আশ্রয় খুঁজতে পারেন। তারা হয়তো বিছানার নিচে, কাভারের নিচে, আলমারিতে, বেসমেন্টে বা অন্য কোন জায়গায় লুকিয়ে থাকতে পারে যেখানে তারা নিরাপদ বোধ করে। সাধারণত বজ্রধ্বনিকে বা বজ্রনাদকে দমিয়ে রাখার চেষ্টায় কোন কোন ব্যক্তি তার কান ঢেকে দিতে পারে বা জানালায় পর্দা দিতে পারে।

কুকুর ও বিড়াল
--------------

বজ্রপাতের সময় কুকুর তীব্র উদ্বেগ প্রদর্শন করতে পারে এবং এতে ১৫ থেকে ৩০ শতাংশ পর্যন্ত প্রভাবিত হতে পারে। গবেষণায় এর পিছনে উচ্চ মাত্রার কর্টিসল হরমোনের উপস্থিতি দেখা গেছে, হরমোনটি বজ্রপাতের সময় এবং পরে কুকুরকে প্রভাবিত করে।

গবেষণায় আরও দেখা গেছে যে বিড়ালও বজ্রপাতকে ভয় পেতে পারে। যদিও এটি কম প্রচলিত, বরং বজ্রপাতের সময় বিড়ালকে সাধারণত টেবিলের নীচে বা পালঙ্কের পিছনে লুকিয়ে থাকতে দেখা যায়।

তথ্যসূত্র
---------

1. ↑  Johnson, Trevor "Fear of Thunder - Dealing With Astraphobia." Fear of Thunder- Dealing with Astraphobia. 30 Jan. 2009. EzineArticles.com. 14 Oct 2009
2. 1 2  "Research aimed at finding way to soothe thunderstorm-stressed doggos"। Pennsylvania State University। ২০১২-১২-১৪ তারিখে মূল থেকে আর্কাইভ করা। সংগ্রহের তারিখ ২০১০-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Cato (২০১০-০৮-০৩)। "Thunderstorms Phobia in Cats – Cats and Thunderstorms"। Our-cats.com। সংগ্রহের তারিখ ২০১১-১০-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য আবিদ আলী (দ্ব্যর্থতা নিরসন) দেখুন।**আবিদ আলী** (১৯৩৫-২০০১) বাংলাদেশের লালমনিরহাটের রাজনীতিবিদ, ভাষাসৈনিক, মুক্তিযুদ্ধা ও তৎকালীন রংপুর-৫ আসনের সাবেক সংসদ সদস্য।

জন্ম ও প্রাথমিক জীবন
--------------------

আবিদ আলী লালমনিরহাট জেলার পাটগ্রাম উপজেলার জগতবেড় গ্রামে ৩০ এপ্রিল ১৯৩৫ সালে জন্মগ্রহণ করেন।

রাজনৈতিক ও কর্মজীবন
-------------------

আবিদ আলী ১৯৫২ সালে ভাষা আন্দোলনে অংশগ্রহণ করেন। ১৯৭০ সালের পাকিস্তানের সাধারণ নির্বাচনে তিনি পূর্ব পাকিস্তানের প্রাদেশিক পরিষদের সদস্য নির্বাচিত হন। ১৯৭১ সালে পাটগ্রামে মুক্তিযুদ্ধে অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে তৎকালীন রংপুর-৫ (বর্তমান লালমনিরহাট-১) আসন থেকে সংসদ সদস্য নির্বাচিত হয়েছিলেন।

মৃত্যু
------

আবিদ আলী ২০০১ সালে মৃত্যুবরণ করেন।

তথ্যসূত্র
---------

1. ↑  "লালমনিরহাটের জেলার পাটগ্রামে উপজেলার প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২০।
2. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
প্রবেশদ্বার: জীবনী রাজনীতি
বিশ্ব বিখ্যাত রিও কার্নিভাল। কার্নিভাল ব্রাজিলীয় সংস্কৃতির একটি গুরুত্বপূর্ণ প্রতীক হিসেবে পরিগণিত
**ব্রাজিলের সংস্কৃতি** বেশ বৈচিত্র্যময় একটি সংস্কৃতি। ঔপনিবেশিক শাসন আমলেই ব্রাজিলে বসবাসরত পর্তুগিজ, আফ্রিকান, ও আদিবাসী আমেরিকানদের ভেতর সাংস্কৃতিক ও জাতিগত মিশ্রণ ঘটে, যাকে কেন্দ্র করেই বর্তমান ব্রাজিলের সংস্কৃতির সবচেয়ে বড় অংশটি গড়ে উঠেছে। উনিশ শতকের শেষ দিকে ও বিশ শতকের গোড়ার দিকে ব্রাজিলে ইতালীয়, জার্মান, স্পেনীয়, আরব, ও জাপানি অভিবাসীদের আগমন ঘটে। এবং এসব জাতিগোষ্ঠীর মানুষের নিজস্ব সংষ্কৃতিও ব্রাজিলীয় সংস্কৃতির বিকাশ ও বৈচিত্র্যময়তাকে প্রভাবান্বিত করেছে, যার ফলশ্রুতিতে বর্তমানে ব্রাজিলে একটি বহুবৈচিত্রময় সংস্কৃতি ও বহুজাতিক সমাজব্যবস্থা গোড়াপত্তন হয়েছে।

প্রায় তিন শতকেরও বেশি সময়ব্যাপী পর্তুগিজ সাম্রাজ্যের অংশ হিসেবে শাসিত হওয়ায় ব্রাজিলের সংস্কৃতির মূল অংশটি এসেছে পর্তুগিজ সংস্কৃতির কাছ থেকে। পর্তুগিজরা ব্রাজিলে মূলত যে বিষয়গুলোর ওপর প্রভাব ফেলেছে, তার মাঝে আছে পর্তুগিজ ভাষা, ক্যাথলিক চার্চ, এবং ঔপনিবেশিক নির্মাণশৈলী। যদিও এই সংস্কৃতি আফ্রিকান, ও ব্রাজিলে বসবাসরত আদিবাসী আমেরিকানদের সংস্কৃতি ও ঐতিহ্য দ্বারা বেশ তীব্রভাবে প্রভাবিত হয়েছে, সেই সাথে অন্যান্য অ-পর্তুগিজ ইউরোপীয়দের দ্বারাও। ব্রাজিলীয় সংষ্কৃতির কিছু অংশ গড়ে উঠেছে ইতালীয়, জার্মান, ও অন্যান্য ইউরোপীয় অভিবাসীদের হাত ধরে। পূর্বে বেশ বড় সংখ্যায় আগমনকৃত এসকল ইউরোপীয়দের একটি বড় অংশ ব্রাজিলের দক্ষিণ ও দক্ষিণ-পূর্ব অংশে বাস করে, এবং ঐ অঞ্চলের সংস্কৃতিকে প্রভাবিত করেছে। আদিবাসী আমেরিকানরা মূলত ব্রাজিলের ভাষা ও রন্ধনশিল্পকে প্রভাবিত করেছে; অপরদিকে আফ্রিকানরা প্রভাব বিস্তার করেছে ভাষা, রন্ধনশিল্প, সঙ্গীত, নৃত্য, এবং ধর্ম ইত্যাদি নানাবিধ ক্ষেত্রে।

তথ্যসূত্র
---------

1. ↑  "BRASIL CULTURA"। ৫ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১১।  অজানা প্যারামিটার `|1=` উপেক্ষা করা হয়েছে (সাহায্য)
2. ↑  "15th-16th Century"। *History*। Brazilian Government official website। ২০০৭-০৬-১৫ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৮।
3. ↑  "People and Society"। *Encarta*। MSN। ২০০৯-১০-৩১ তারিখে মূল থেকে আর্কাইভ করা। সংগ্রহের তারিখ ২০০৮-০৬-১০।
4. 1 2  "Population"। *Encarta*। MSN। ২০০৯-১০-৩১ তারিখে মূল থেকে আর্কাইভ করা। সংগ্রহের তারিখ ২০০৮-০৬-১০।
5. ↑  Freyre, Gilberto (১৯৮৬)। "The Afro-Brazilian experiment – African influence on Brazilian culture"। UNESCO। ২০১২-০৫-৩০ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৮।

বহিঃসংযোগ
---------

* ব্রাজিলের সংস্কৃতি মন্ত্রণালয়  ওয়েব্যাক মেশিনে আর্কাইভকৃত ২ জানুয়ারি ২০২২ তারিখে (পর্তুগিজ)
* সান ফ্রান্সিসকোতে ব্রাজিলে দূতাবাস  ওয়েব্যাক মেশিনে আর্কাইভকৃত ২১ জুলাই ২০১১ তারিখে
* আইজ অন ব্রাজিল – ব্রাজিলীয় সংস্কৃতির ওয়েবসাইট
**ক্যাম্বারওয়েল কলেজ অব আর্টস** (পূর্বে **ক্যাম্বারওয়েল স্কৃল অব আর্টসে অ্যান্ড ক্রাফ্টস** হিসেবে পরিচিত) ইউনিভার্সিটি অব আর্টস লন্ডনের একটি উপাদানভূত কলেজ এবং যুক্তরাজ্যের অন্যতম প্রধান শিল্প ও নকশা প্রতিষ্ঠান হিসাবে বিবেচিত। এটি ইংল্যান্ডের দক্ষিণ লন্ডনের কেম্বারওয়েলে অবস্থিত, যেখানে পেকাম রোড এবং উইলসন রোডে এর দুটি ভবন অবস্থিত। এটি স্নাতকোত্তর এবং পিএইচডি সহ অন্যান্য এবং উচ্চতর শিক্ষা কার্যক্রম সরবরাহ করে। কলেজটিতে শিল্পকলায় চিত্রাঙ্কন, ভাস্কর্য, আলোকচিত্রশিল্প এবং অঙ্কন বিষয়ক একক স্নাতক ডিগ্রি চালু রয়েছে। এছাড়াও শিল্প সংরক্ষণ এবং চারুকলা বিষয়ে স্নাতক এবং স্নাতকোত্তর কোর্সের পাশাপাশি গ্রাফিক ডিজাইন, চিত্রণ এবং থ্রিডি নকশার মতো কোর্সগুলি পরিচালনা করে।

তথ্যসূত্র
---------

1. ↑  "University of the Arts London"। *arts.ac.uk* (ইংরেজি ভাষায়)। arts.ac.uk। সংগ্রহের তারিখ ২৭ মে ২০২০।
2. ↑  "The Times list of Best British Art Schools"। *টাইমস অনলাইন* (ইংরেজি ভাষায়)। সংগ্রহের তারিখ ২৭ মে ২০২০।

বহিঃসংযোগ
---------

* College website
* 2014 Summer Shows website
* Memories of Camberwell College in the 1950s
* Peckham Platform
* Assembly Point  ওয়েব্যাক মেশিনে আর্কাইভকৃত ৩১ মে ২০২০ তারিখে
অন্য ব্যবহারের জন্য আমানউল্লাহ খান (দ্ব্যর্থ‌তা নিরসন) দেখুন।**আমানুল্লাহ খান** (১৯৩৮-২০১৮) বাংলাদেশ আওয়ামী লীগের রাজনীতিবিদ, লেখক, সাংবাদিক, মুক্তিযোদ্ধা ও সাবেক সংসদ সদস্য।

জন্ম ও প্রাথমিক জীবন
--------------------

আমানউল্লাহ খান ১৯৩৮ সালে (অন্য সুত্রে ১৯৪১ সালে) বগুড়া জেলার শেরপুর উপজেলার জয়লা জুয়ান গ্রামে জন্মগ্রহণ করেন।

রাজনৈতিক ও কর্মজীবন
-------------------

আমানউল্লাহ খান ১৯৬৯-১৯৭৪ পর্যন্ত বগুড়া প্রেসক্লাবের সভাপতি ও সাধারণ সম্পাদক হিসেবে দায়িত্ব পালন করেন। তিনি স্বাধীন বাংলাদেশের প্রথম পত্রিকা দৈনিক বাংলাদেশ সম্পাদক ছিলেন। ১৯৬৪ সাল থেকে ২০১৩ সাল পর্যন্ত দৈনিক ইত্তেফাকের উত্তরাঞ্চলীয় আবাসিক প্রতিনিধি ছিলেন তিনি। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় নির্বাচনে বগুড়া-৭ আসন থেকে তিনি সংসদ সদস্য নির্বাচিত হয়েছিলেন। ১৯৮২-১৯৮৭ সাল পর্যন্ত তিনি বগুড়া জেলা আওয়ামী লীগের সিনিয়র সহসভাপতির দায়িত্ব পালন করেন।

গ্রন্থ
------

আমানউল্লাহ খান ১৯৬৮ সালে ‘আজকের বগুড়া’ রচনা করেন।

মৃত্যু
------

আমানুল্লাহ খান ১৫ মার্চ ২০১৮ সালে বগুড়ার শহীদ জিয়াউর রহমান মেডিকেল কলেজ হাসপাতালে (শজিমেক) চিকিৎসাধীন অবস্থায় মৃত্যুবরণ করেন।

আরও দেখুন
---------

* প্রথম জাতীয় সংসদ সদস্যদের তালিকা

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  "বঙ্গবন্ধুর সহচর আমান উল্লাহ খান আর নেই"। *বাংলানিউজটোয়েন্টিফোর.কম*। ১৫ মার্চ ২০১৮। সংগ্রহের তারিখ ২২ ফেব্রুয়ারি ২০২০।
3. 1 2  "বগুড়ার প্রবীণ রাজনীতিবিদ ও সাংবাদিক আমান উল্লাহ খানের ইন্তেকাল"। *দৈনিক ইনকিলাব*। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-২২।
**ফরাসী সেনাবাহিনী** ফরাসী সামরিক বাহিনীর একটি অংশ। ফরাসী সামরিক বাহিনী বিশ্বের অনেক গুরুত্বপূর্ণ যুদ্ধের ইতিহাস সৃষ্টিকারী। যদিও এখন এই বাহিনী বিংশ শতাব্দীর মত আর বেশি বড় নয় কিন্তু তারপরেও এটি বিশ্বের অন্যতম শক্তিশালী এবং ঐতিহ্যবাদী গুরুত্বপূর্ণ বাহিনী। এ বাহিনীর প্রধান সেনাপতিকে বলা হয় 'চীফ অব স্টাফ' এবং এই পদধারী ব্যক্তি জেনারেল পদমর্যাদার হয়ে থাকেন। ১৯৯৭ সাল পর্যন্ত ফ্রান্সে জন্মগ্রহণকারী ১৮ বছর বয়স্ক সকল তরুণ-তরুণীর সামরিক বাহিনীর প্রশিক্ষণ গ্রহণ করা বাধ্যতামূলক ছিলো, ২০০১ সালে এই বাধ্যতামূলক সৈনিকবৃত্তি বন্ধ করা হয়।

সাংগঠনিক কাঠামো
---------------

ফরাসী সেনাবাহিনীর পরিচালনা নিম্নোক্ত পদ্ধতিতে হয়ঃ

* সেনাপ্রধান
* আর্মি স্টাফ (সেনা কর্মচারী শাখা)
* সেনা পরিদর্শন শাখা
* সেনা মানব সম্পদ পরিদপ্তর
* বাহিনী সমূহ
* আঞ্চলিক বাহিনীসমূহ (সাতটি অঞ্চলে বিভক্ত)
* সেবা সমূহ
* সেনা প্রশিক্ষণ এবং সামরিক উচ্চ প্রশিক্ষণ সংস্থাসমূহ

ফরাসী সামরিক বাহিনীকে ২০১৬ সালে পুনর্গঠিত করা হয়। এই নব পদ্ধতি অনুযায়ী ফরাসী সেনবাহিনীতে দুটো ডিভিশন আছে, ১ম এবং ৩য় সাঁজোয়া ডিভিশন এবং এদের ভিতরে তিনটি করে ব্রিগেড আছে।

এ বাহিনীর শাখাসমূহ হলোঃ

* সমুদ্র সৈন্যবাহিনী (মেরিন কোর)
* সাঁজোয়া শাখা
* প্রকৌশল শাখা
* পদাতিক শাখা
* সিগনাল শাখা
* লজিস্টিকস শাখা

সেনা নিয়োগ পদ্ধতি
------------------

সাধারণ সেনাদের নিয়োগের ক্ষেত্রে একটি পদ্ধতি হলো সেনাবাহিনী স্বেচ্ছাসেবামূলক, যেটি ঢোকার এক বছর পর চাকরি ইচ্ছা করলে ছেড়ে দেওয়া যায় এবং আরেকটি হলো সশস্ত্রবাহিনী স্বেচ্ছাসেবামূলক যেটি তিন থেকে সর্বোচ্চ পাঁচ বছর পর্যন্ত সৈনিকবৃত্তি করা বাধ্যতামূলক, তারপর ইচ্ছা করলে চাকরি ছেড়ে দেওয়া যাবে, আবার পরে চাকরির মেয়াদ বাড়ানোও যাবে।

### অনাযুক্তক সেনা নিয়োগ

অনাযুক্তক সেনা বা নন-কমিশন্ড অফিসার পাঁচ বছর চাকরি করে ছেড়ে দিতে পারবে। অনাযুক্তক সেনারা সাবেক সাধারণ সৈন্য থেকেও নিয়োগপ্রাপ্ত হতে পারে আবার বেসামরিক জীবন থেকেও উঠে আসতে পারে। অনাযুক্তক সেনাদের মৌলিক সামরিক প্রশিক্ষণ হচ্ছে ৮ মাস, এর পর আবার যুদ্ধ বিষয়ক বিভিন্ন প্রশিক্ষণের মেয়াদ আছে ৪ থেকে ৩৬ সপ্তাহ পর্যন্ত।

### কর্মকর্তা নিয়োগ

ফরাসী সামরিক বাহিনীর অধিকাংশ কর্মকর্তা (এমনকি জেনারেলও) সাবেক সেনা বা অনাযুক্তক সেনা, হাতে গোনা কয়েকজন সেইন্ট সেইর থেকে প্রশিক্ষণ করে লেফটেন্যান্ট পদ পেতে পারেন।

তথ্যসূত্র
---------

1. ↑  "Key defence figures 2015" (পিডিএফ) (ইংরেজি ভাষায়)। Defense.gouv.fr। ৩ সেপ্টেম্বর ২০১৫।
2. ↑  Original French : *(...) Maître de sa force, il respecte l'adversaire et veille à épargner les populations. Il obéit aux ordres, dans le respect des lois, des coutumes de la guerre et des conventions internationales. (...) Il est ouvert sur le monde et la société, et en respecte les différences. (...)*  :   আর্কাইভইজে আর্কাইভকৃত ২২ জুন ২০০৪ তারিখে
3. ↑  Alistair Horne, *The French Army and Politics, 1870–1970* (1984).

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)
**সোনিয়া** হলে একজন বাংলাদেশি বিখ্যাত অভিনেত্রী ও মডেল। ১৯৯১ সালে মাস্তান রাজা সিনেমার মাধ্যমে ঢালিউড ইন্ডাস্ট্রিতে অভিষেক ঘটে। পরের বছর বাপ্পারাজের বিপরীতে "প্রেমশক্তি" সিনেমায় প্রধান নায়িকার ভূমিকায় অভিনয় করে।ছবিটি বক্স অফিসে হিট হয়।সুপারষ্টার জসিমের বুকের ধন,কালিয়া,রাজাবাবু,বাংলার নায়ক, ভাই কেন আসামি সহ আরো অনেক সিনেমায় বোনের চরিত্রে অভিনয় করেছেন, যেগুলো সর্বমহলে প্রশংসিত ও ব্যবসায়সফল হয়। তিনি অকালপ্রয়াত চিত্রনায়ক সালমান শাহের "স্বপ্নের ঠিকানা"
সিনেমায় অভিনয় করেন। তিনি পঞ্চাশটিরও অধিক চলচ্চিত্রে অভিনয় করেছেন।

জীবনী
-----

সোনিয়া ছোটবেলায় বুলবুল ললিতকলা একাডেমিতে নাচ শিখেছেন। চলচ্চিত্রাঙ্গনে পা রাখার পূর্বে তিনি বিটিভির বিভিন্ন অনুষ্ঠানে নৃত্য পরিবেশনা করেছেন। সোনিয়া নোয়াখালী জেলার সোনাইমুড়ীতে জন্মগ্রহণ করেন ১৯৭৯ সালে।তার বাবা প্রখ্যাত উকিল সুবহান মালেক মির্জা এবং মা বিশিষ্ট নারীনেত্রী কানিজ আফরোজ আরা।
৩ ভাই বোনের মধ্যে সোনিয়া সবার বড়।
তার ছোট দুই ভাই শুভ্র ও শায়ান।

সোনিয়া মাত্র ১৩ বছর বয়সেই সিনেমার দিকে মনযোগী হয়,যদিও তার বাবা-মার স্বপ্ন ছিল ডাক্তার হওয়ার।

```
 তার অভিনীত সর্বশেষ চলচ্চিত্র *শ্বশুরবাড়ি জিন্দাবাদ*।
```

চলচ্চিত্রে অভিনয়ের পাশাপাশি ছোট পর্দায়ও অভিনয় করেছেন সোনিয়া। এছাড়া, ১৯৯২ সালে মিডল সাবান ও সিটিজেন টেলিভিশনের বিজ্ঞাপনে মডেল হিসেবে কাজ করেছিলেন তিনি। বর্তমানে তিনি লন্ডনে বসবাস করছেন।

চলচ্চিত্রের তালিকা
------------------

* *মাস্তান রাজা* (১৯৯১)
* *প্রেম শক্তি* (১৯৯৩)
* *বুকের ধন*
* *কালিয়া*
* *রাজাবাবু*
* *ভাই কেন আসামি*
* *স্বপ্নের ঠিকানা* (১৯৯৫)
* *বাংলার নায়ক* (১৯৯৫)
* *অজান্তে* (১৯৯৬) - তিথি
* *স্বপ্নের নায়ক* (১৯৯৭)
* *মেয়েরাও মাস্তান* (১৯৯৯)
* *ভাই কেন আসামী* (১৯৯৯)
* *প্রেম প্রতিশোধ*
* *শত জনমের প্রেম*
* *ভয়ংকর সাতদিন*
* *তছনছ*
* *ঠেকাও বিচ্ছু* (২০০৩)
* *বউ শাশুড়ীর যুদ্ধ* (২০০৩)
* *নূরা পাগলা* (২০০৩)
* *ওরা দেশের সন্তান*
* *পরান কোকিলা*
* *লাভলেটার*
* *শ্বশুরবাড়ি জিন্দাবাদ* *(২০০১) - রিয়া চৌধুরী*
* *ভিক্ষা দে* (২০০৪)
* *জিরো জিরো সেভেন* (২০০৪)
* *ডেঞ্জার মেয়ে* (২০০৫)

নির্বাচিত টিভি নাটক
-------------------

* *পড়শী*
* *বেদের মেয়ে*
* *নানা রকম মানুষ*
* *খান বাহাদুরের তিন ছেলে*
* *প্রান্ত রেখায়*
* *বাবরী নামের মেয়েটি*
* *ধূসর প্রহর*

তথ্যসূত্র
---------

1. 1 2 3 4 5 6 7 8 9 10 11 12 13 14 15 16 17 18 19 20 21  "দেশে ফেরার ইচ্ছা নেই নায়িকা সোনিয়ার"। *বাংলানিউজ২৪.কম*। ৮ আগস্ট ২০১১। সংগ্রহের তারিখ ১৫ সেপ্টেম্বর ২০১৯। [*স্থায়ীভাবে অকার্যকর সংযোগ*]
2. 1 2 3  "প্রবাসে কিংবা আড়ালে"। *মানবজমিন*। ৮ অক্টোবর ২০১৮। সংগ্রহের তারিখ ১৫ সেপ্টেম্বর ২০১৯।
3. 1 2  "সালমান শাহের নায়িকারা এখন কে কোথায়?"। *জাগোনিউজ২৪.কম*। ৬ সেপ্টেম্বর ২০১৯। সংগ্রহের তারিখ ১৫ সেপ্টেম্বর ২০১৯।
**প্রমিলা গুডান্দা আইয়াপ্পা** ( জন্মনাম- **প্রমীলা গণপতি** ) (জন্ম ৮ইমার্চ, ১৯৭৭ কর্ণাটকের কোডাগু জেলাতে ) একজন ভারতীয় হেপ্টাথ্যালিট। প্রমিলা সিডনিতে ২০০২ গ্রীষ্মকালীন অলিম্পিকের আনুষ্ঠানিকভাবে আত্মপ্রকাশ করেছিলেন , যেখানে তিনি মহিলাদের হেপটাথলন ইভেন্টে চব্বিশতম স্থানে ছিলেন, মোট স্কোর ছিল ৫,৫৪৪ পয়েন্ট।

বেজিংয়ে আয়োজিত ২০০৮ গ্রীষ্মকালীন অলিম্পিকে প্রমীলা আট বছর বাদে ট্র্যাকে ফেরেন এবং মহিলাদের হেপ্টাথেলন বিভাগে অংশ নেন। ,। এছাড়াও জে জে শোভা এবং সুস্মিতা সিংহ রায়ও এই প্রতিযোগিতায় অংশ নিয়েছিলেন । তিনি প্রথম ৫৭৭১ পয়েন্ট স্কোর করে এই ইভেন্টে তেতাল্লিশজন হেপাথলিটের মধ্যে আঠারোতম স্থান পেয়েছিলেন, তবে মেথাইলেস্টোস্টেরনের জন্য ইতিবাচক পরীক্ষার পরে ইউক্রেনের লিউডমিলা ব্লনস্কা তার রৌপ্য পদক থেকে সরে এসেছিলেন ।

২০১০ সালের দিল্লির কমনওয়েলথ গেমসে প্রমিলা আয়োজক দেশ ভারতের হয়ে প্রতিনিধিত্ব করেছিলেন, যেখানে তিনি প্রায় ৫,৩৩০ পয়েন্ট নিয়ে পঞ্চম স্থানে শেষ করেন।

শ্রীমতি প্রমিলা তার স্বামী শ্রী আইয়াপ্পা সহ আসন্ন ক্রীড়াবিদদের সক্রিয়ভাবে প্রশিক্ষণ দিচ্ছেন।

শ্রী কান্তিরভা ইনডোর স্টেডিয়ামে ৯ই জুলাই, ২০১৯-তে স্বামী শ্রী আইয়াপ্পার সাথে শ্রীমতী প্রমিলা আইয়্প্পা

তথ্যসূত্র
---------

1. ↑  "GG Pramila: Kodagu's daughter is now Jharkhand's pride"। Kodagu Connect। ২২ জুলাই ২০০৮। ৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১২।
2. ↑  "Blonska thrown out of long jump"। BBC Sport। ২১ আগস্ট ২০০৮। সংগ্রহের তারিখ ১০ ডিসেম্বর ২০১২।
3. ↑  "Women's Heptathlon"। NBC Olympics। ৩০ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১২।
4. ↑  "Harminder gives India 2nd athletics medal, others disappoint"। NDTV। ৯ অক্টোবর ২০১০। সংগ্রহের তারিখ ১০ ডিসেম্বর ২০১২।

বহিঃসংযোগ
---------

* প্রমীলা আয়াপ্পার আইএএএফ প্রোফাইল (ইংরেজি)
* এনবিসি ২০০৮ অলিম্পিকের প্রোফাইল
**শ্যাংঝু মসজিদ** (চীনা: *常州清真寺*; পিনয়িন: *Chángzhōu Qīngzhēnsì*) চীনের চুচিয়াং প্রদেশের শ্যাংঝু শহরের তিয়ানোং জেলায় অবস্থিত একটি মসজিদ। মসজিদটি মূলত মিং রাজবংশের হংওউ সম্রাটের শাসনামলে নির্মিত হয়েছিল। মূল ভবনটি ছিল একটি নিম্নস্বরে ছাউনি এবং মিং রাজবংশের ওয়ানলি সম্রাট এবং চিং রাজবংশের টংঝি সম্রাটের শাসনামলে মেরামত করা হয়েছিল। ১৯৯৬ সালে, এটি এর মূল স্থানে পুনর্নির্মাণ করা হয়েছিল। ২০০৩ সালে, শহর নির্মাণের প্রয়োজনে এটি গংইয়ান রোড এবং সুয়াংগুই ফাংয়ের দক্ষিণ-পূর্ব কোণে স্থানান্তরিত করা হয়। স্থানান্তর ২০০৬ সালে সম্পন্ন হয়েছিল।

ইতিহাস
------

শ্যাংঝু মসজিদটি চীনের প্রাচীনতম মসজিদগুলির মধ্যে একটি। এটি ১৩৭২ সালে মিং রাজবংশের হংওউ সম্রাটের শাসনামলে নির্মিত হয়েছিল। মূল ভবনটি ছিল একটি ছোট, নিম্নস্বরে ছাউনি। ১৬শ শতাব্দীতে, মসজিদটি মিং রাজবংশের ওয়ানলি সম্রাটের শাসনামলে মেরামত করা হয়েছিল। ১৯শ শতাব্দীতে, মসজিদটি চিং রাজবংশের টংঝি সম্রাটের শাসনামলে মেরামত করা হয়েছিল।

স্থাপত্য
--------

শ্যাংঝু মসজিদটি একটি চীনা-মুসলিম শৈলীতে নির্মিত। মসজিদটিতে একটি প্রধান প্রার্থনা হল, একটি মিনার এবং একটি মাদ্রাসা রয়েছে। প্রধান প্রার্থনা হলটি একটি বড়, আয়তাকার হল যা ১৮টি কলাম দ্বারা সমর্থিত। মিনারটি একটি উঁচু, স্তম্ভবিশিষ্ট কাঠামো যা মসজিদের প্রবেশদ্বার থেকে দৃশ্যমান। মাদ্রাসাটি একটি ধর্মীয় বিদ্যালয় যা মুসলিম ছেলেদের শিক্ষা দেয়।

বর্তমান অবস্থা
--------------

শ্যাংঝু মসজিদটি চীনের একটি গুরুত্বপূর্ণ ধর্মীয় ও সাংস্কৃতিক স্থান। মসজিদটি মুসলিম সম্প্রদায়ের জন্য একটি গুরুত্বপূর্ণ প্রার্থনা ও সমাবেশের স্থান। এটি একটি জনপ্রিয় পর্যটন আকর্ষণও।

আরও তথ্য
--------

* মসজিদের আয়তন: ৩,০০০ বর্গমিটার (৩২,২৯২ বর্গফুট)
* প্রধান প্রার্থনা হলের আয়তন: ১,০০০ বর্গমিটার (১০,৭৬৪ বর্গফুট)
* মিনারটির উচ্চতা: ৪৫ মিটার (১৪৮ ফুট)
* মাদ্রাসার ছাত্র সংখ্যা: প্রায় ১০০

তথ্যসূত্র
---------

* Changzhou Mosque: https://zh.wikipedia.org/wiki/常州清真寺
* Changzhou Mosque: https://en.wikipedia.org/wiki/Changzhou\_Mosque
ইযনিকে অবস্থিত একই নামের মসজিদের জন্য সবুজ মসজিদ (ইযনিক) দেখুন।

**সবুজ মসজিদ** (তুর্কি: *Yeşil Camii* *ইয়েশিল যামি*), যাকে মেহমেদ আইয়ের মসজিদও বলা হয়, এটি তুরস্কের ১৪৫৩ সালে কনস্টান্টিনোপল কর্তৃক দখল করার আগে অটোমান তুর্কিদের পূর্ব রাজধানী পূর্বাঞ্চলীয় তুরস্কের বুরসার পূর্ব পাশে অবস্থিত বৃহত্তর কমপ্লেক্সের একটি অংশ। কমপ্লেক্সটিতে একটি মসজিদ, তারবে, মাদ্রাসা, রান্নাঘর এবং স্নান রয়েছে। সবুজ মসজিদ নামটি মূলত এর সবুজ এবং নীল রঙের অভ্যন্তর টাইল সজ্জা থেকে এসেছে।

ইতিহাস
------

সবুজ মসজিদ প্রায়শই উসমানীয় স্থাপত্যশৈলীর চূড়ান্ত হিসাবে দেখা হয়, মূলত মসজিদটির অভ্যন্তরে নান্দনিক এবং প্রযুক্তিগত দক্ষতার স্তরের কারণে।

সবুজ মসজিদটি সুলতান মেহমেদ আই ইলেবীর দ্বারা ১৪১২ সালে প্রতিষ্ঠিত হয়েছিল, যিনি ১৪১৩ থেকে ১৪২১ সাল পর্যন্ত উসমানীয় সাম্রাজ্যের পুনরায় একত্রিত হওয়ার জন্য তাঁর ভাইদের বিরুদ্ধে লড়াইয়ের পরে শাসন করেছিলেন।

তথ্যসূত্র
---------

1. ↑  "Yeşil Cami | Archnet"। *www.archnet.org*। সংগ্রহের তারিখ ২০১৯-০৩-১০।
2. ↑  Ersoy, Ahmet (২০০৭-০১-০১)। "Architecture and the Search for Ottoman Origins in the Tanzimat Period"। *Muqarnas Online*। **24** (1): 117–139। আইএসএসএন 0732-2992। ডিওআই:10.1163/22118993-90000113।
3. ↑  Freely, John (২০১১)। *A history of Ottoman architecture*। WIT Press। আইএসবিএন 9781845645069। ওসিএলসি 714042767।
**পুষ্প উপত্যকা জাতীয় উদ্যান** (ইংরেজি: Valley of Flowers National Park) সুউচ্চ পশ্চিম হিমালয়ে অবস্থিত উত্তরাখণ্ড প্রদেশের এক ভারতীয় জাতীয় উদ্যান। এটিকে স্থানীয় পার্বত্য আলপাইন ফুল এবং অন্যান্য বিপন্ন প্রজাতির উদ্ভিদের বৈচিত্রের জন্য বিখ্যাত। এই উদ্যানটি বিভিন্ন দুর্লভ ও বিপন্ন জীববৈচিত্রের বাসস্থান যেমন এশীয় কালো ভাল্লুক, তুষার চিতা, মাস্ক ডিয়ার, বাদামি ভালুক, লাল শিয়াল এবং নীল ভেড়া। *ফুলের উপত্যকা জাতীয় উদ্যান*-এর নয়নাভিরাম প্ৰাকৃতিক দৃশ্যই পূর্বে *নন্দা দেবী রাষ্ট্ৰীয় উদ্যান*-এর বন্য পাৰ্বত্য আরণ্যকে পরিপূৰ্ণ করে তোলে। উদ্যানটি ৮৭.৫০ বৰ্গ কি.মি. জুড়ে বিস্তৃত। এই উদ্যান এবং নন্দা দেবী বন্যপ্ৰাণী সংরক্ষিত বনাঞ্চল ২২৩,৬৭৪ হেক্টরজুড়ে এবং ৫,১৪৮.৫৭ হেক্টর সুরক্ষিত অঞ্চল এটিকে ঘিরে রেখেছে। এই সংরক্ষিত বনাঞ্চল ২০০৪ সনের ইউনেস্কোর বিশ্ব বন্যপ্ৰাণী সংরক্ষিত অঞ্চল হিসাবে অন্তৰ্ভুক্ত হয়েছে।

 পুষ্পবতী নদী ফুলের উপত্যকা জাতীয় উদ্যান থেকে বের হচ্ছে
 লাইম বাটারফ্লাই, Lime Butterfly
 তুষার চিতা, Snow Leopard
হিমালয়ান টিলিঙা ফুল, Campanula Latifolia
 একটি গোলাপি ফুলে ভোরের শিশির, Geranium
 খলপা-খলপি ফুল, *Morina Longifoli*a
পুষ্প উপত্যকার এক নান্দনিক দৃশ্য

তথ্য সংগ্ৰহ
-----------

1. 1 2 3 4  Gopal K.Bhargava, ed. S.C. Bhatt, (২০০৬)। *Uttaranchal.*। Delhi: Kalpaz publ.। পৃষ্ঠা 208, 209। আইএসবিএন 9788178353838। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  "World Conservation Monitoring Centre"। ১০ জুলাই ১৯৯৭ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৪।

বহিঃসংযোগ
---------

* Full information about Valley of Flowers
* আনুষ্ঠানিক ইউনেস্ক' অন্তৰ্ভুক্তি
* জাতিসংঘের পরিবেশ সম্পৰ্কীয় অনুষ্ঠান
* ধরিত্রীর বিশ্বকোষ

This flower is found in the second half of July in middle part of valley of flowers.
***মিসিসিপির পাড়ে একটি বাড়ি*** (ইংরেজি: A Home on the Mississippi) ১৮৭১ সালের চিত্রকর্ম যা মার্কিন যুক্তরাষ্ট্র সরকার মিসিসিপি নদীর উপর একটি প্রামাণ্য অনুষ্ঠানের অংশ হিসাবে অঙ্কনে অর্থায়ণ ও অনুমোদন দিয়েছিল। দৃশ্যটি আলফ্রেড ওয়াউডের একটি মৌলিক কর্ম যা লুইসিয়ানার ওয়েস্ট পয়েন্টে লা হাচেতে অবস্থিত একটি অ্যান্টেবেলাম ম্যানশন উডল্যান্ড প্ল্যান্টেশনকে চিত্রিত করেছে। বাড়িটি যুক্তরাষ্ট্রের ঐতিহাসিক স্থানের জাতীয় তালিকাভুক্ত স্থাপনা।

ইতিহাস
------

চিত্রকর্মটি ম্যাসাচুসেটস ভিত্তিক মুদ্রণ প্রতিষ্ঠান *কুরিয়ার এবং আইভস* দ্বারা ক্রোমোলিথোগ্রাফ হিসাবে প্রকাশ হওয়ার পর প্রথম উল্লেখযোগ্যতা অর্জন করে। ১৯৩৩ সালে নিষেধাজ্ঞার অবসানের পর, কুরিয়ার এবং আইভস হুইস্কি উৎপাদনকারী *সাউদার্ন কমফোর্টে*র কাছে ছবিটির লাইসেন্স দেয়, যারা ২০১০ সাল পর্যন্ত তাদের মদের বোতলের লেবেলে চিত্রটি ব্যবহার করেছে।

তথ্যসূত্র
---------

1. 1 2  Dolan, Michael (2004). *The American Porch*, p.152. The Lyons Press. আইএসবিএন ১-৫৯২২৮-২৭১-৭.
2. ↑  "Woodland Plantation, State Route 23, West Pointe A La Hache, Plaquemines Parish, LA"। *Library of Congress*। সংগ্রহের তারিখ ২০২২-০৩-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Before & After: Southern Comfort Rebranding"। *www.thedieline.com* (ইংরেজি ভাষায়)। সংগ্রহের তারিখ ২০২৩-০৯-২৭।

বহিঃসংযোগ
---------

* কংগ্রেস লাইব্রেরির এলএলসিএন পার্মালিঙ্ক

প্রবেশদ্বার: চিত্রকর্ম মার্কিন যুক্তরাষ্ট্র
**রাম চাঁদ গোয়ালা** (১৪ সেপ্টেম্বর ১৯৪১ - ১৯ জুন ২০২০) একজন বাংলাদেশী ক্রিকেটার ও প্রশিক্ষক। দেশের প্রথম বাঁহাতি স্পিনার হিসাবে পরিচিত রাম চাঁদ বাংলাদেশের পক্ষে সবচেয়ে বেশি বয়সে প্রতিনিধিত্ব করার রেকর্ডের অধিকারী।

জন্ম
----

রাম চাঁদ ১৯৪১ সালে ১৪ সেপ্টেম্বর তত্‌কালীন ব্রিটিশ ভারতের ময়মনসিংহ শহরের ব্রাক্ষ্মপল্লীতে জন্মগ্রহণ করেন।

শিক্ষাজীবন
----------

আর্থিক অনটনের কারনে আনন্দ মোহন কলেজে অধ্যয়নের সময় তিনি ইন্টারমিডিয়েট পরীক্ষা দিতে পারেননি।

খেলোয়াড়ী জীবন
---------------

১৪ বছর বয়সে পন্ডিতপাড়া ক্লাবের হয়ে ময়মনসিংহ লিগে খেলার সুযোগ পান। ১৯৬২ সালে ঢাকা লিগে ভিক্টোরিয়ার হয়ে অভিষেক। ১৯৭৫ সালে মোহামেডানে যোগ দেন। পরে ১৯৮১-৮২ মৌসুম থেকে ১৯৯২-৯৩ পর্যন্ত খেলেছেন আবাহনীতে।
বাবার মৃত্যুর পর ১৯৬৭ থেকে ১৯৭২ সাল পর্যন্ত ব্যক্তিগত কারণে ক্রিকেট থেকে দূরে ছিলেন। পরে আবার শুরু করেন। ১৯৭৫ সালে নাম লেখান মোহামেডানে। পরে ১৯৮১-৮২ মৌসুম থেকে ১৯৯২-৯৩ পর্যন্ত টানা খেলেছেন আবাহনীতে।  
আবহানী দলের হয়ে ১৫ বছর খেলার পাশাপাশি তিনি জাতীয় দলের হয়ে ৪৩ বছর বয়সে অভিষিক্তহন যা বাংলাদেশের পক্ষে রেকর্ড। তিনি শ্রীলঙ্কা এবং পশ্চিমবঙ্গ দলের বিরুদ্ধে খেলেন।
১৯৮২-৮৩ মৌসুমে বাংলাদেশের হয়ে খেলেন পশ্চিমবঙ্গের বিপক্ষে। ১৯৮৫ সালে শ্রীলঙ্কার বিপক্ষে তিনদিনের ম্যাচে রানাতুঙ্গাকে বোল্ড করেছিলেন। শেষবার খেলেছেন ৫৩ বছর বয়সে জিএমসিসির হয়ে। 

জাতীয় দলের ক্রিকেটার মাহমুদউল্লাহ তাঁর ছাত্র ছিলেন।

পুরস্কার ও সম্মননা
------------------

তিনি ১৯৮৮ সালে বাংলাদেশ ক্রীড়া লেখক সমিতি কর্তৃক বছরের সেরা ক্রিকেটারের পুরস্কার লাভ করেন।

আরও দেখুন
---------

* আবাহনী লিমিটেড (ঢাকা)।

তথ্যসূত্র
---------

1. 1 2  "দেশের প্রথম বাঁহাতি স্পিনার রামচাঁদ গোয়ালা আর নেই"। *dhakatimes*। সংগ্রহের তারিখ ২০ জুন ২০২০।
2. 1 2 3  "Ram Chand Goala passes away"। *thedailystar*। সংগ্রহের তারিখ ২০ জুন ২০২০।
3. 1 2  "চলে গেলেন বাঁহাতি স্পিনের পথিকৃৎ রামচাঁদ গোয়ালা"। *bdnews24.com*। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।
4. ↑  "Former Bangladesh cricketer Ramchand Goala passes away"। *espncricinfo*। সংগ্রহের তারিখ ২০ জুন ২০২০।
5. ↑  "অবহেলিতই থেকে গেলেন দেশের প্রথম বাঁহাতি স্পিনার রামচাঁদ"। *ntvbd.com*। সংগ্রহের তারিখ ৬ সেপ্টেম্বর ২০২০।
6. ↑  "অবহেলিতই থেকে গেলেন দেশের প্রথম বাঁহাতি স্পিনার রামচাঁদ"। *prothomalo.com*। সংগ্রহের তারিখ ৬ সেপ্টেম্বর ২০২০।
7. ↑  "BSPA Awardee"। *bspa*। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ জুন ২০২০।

বহিঃসংযোগ
---------
অ্যাপোলো কর্মসূচির মহাকাশচারীদের বহনযোগ্য মূল জীবনরক্ষক ব্যবস্থা
**জীবনরক্ষক ব্যবস্থা** বলতে এমন কতগুলি উপকরণ ও সরঞ্জাম সামগ্রীর সমবায়কে নির্দেশ করা হয়, যা কোনও পরিবেশ বা পরিস্থিতিতে মানুষের জীবন ধারণ করতে বা মানুষকে বাঁচিয়ে রাখতে অত্যাবশ্যক এবং যার অনুপস্থিতিতে জীবন ধারণ করা অসম্ভব। সাধারণত মহাকাশ বা গভীর সমুদ্রের তলদেশে, ইত্যাদি জীবনধারণের জন্য প্রতিকূল বা সংকটজনক পরিবেশে, কিংবা মৃত্যুর উচ্চ ঝুঁকিতে থাকা রোগীর জন্য ব্যবহৃত ব্যবস্থাগুলিকে এই নাম দেওয়া হয়।

মানব মহাকাশযাত্রার প্রেক্ষিতে জীবনরক্ষক ব্যবস্থাগুলি মহাকাশচারীদেরকে বাতাস বা অক্সিজেন, পানি ও খাবারের যোগান দেয় এবং দেহের বর্জ্য পদার্থের (যেমন মলমূত্র) ব্যবস্থা করে। মার্কিন মহাকাশ সংস্থা ও বেসামরিক মহাকাশযাত্রা ব্যবসা প্রতিষ্ঠানগুলি অপেক্ষাকৃত ব্যাপক একটি পরিভাষা ব্যবহার করে, যা হল *পরিবেশ নিয়ন্ত্রণ ও জীবনরক্ষক ব্যবস্থা* (*Environmental control and life-support system*, সংক্ষেপে *ECLSS*) এই ব্যবস্থাটি উপরের সুবিধাগুলি ছাড়াও দেহের তাপমাত্রা ঠিক রাখা, দেহের উপরে চাপ গ্রহণযোগ্য মাত্রায় বজায় রাখা, ইত্যাদি সুবিধা প্রদান করে। এছাড়া বিকিরণ ও অতিক্ষুদ্র উল্কাখণ্ডের মত বহিঃস্থ সমস্যাগুলির বিরুদ্ধে প্রতিরক্ষা প্রদানও আবশ্যক হতে পারে। জীবনরক্ষক ব্যবস্থার গঠন উপাদানগুলি অতীব গুরুত্বপূর্ণ নিরাপত্তা ব্যবস্থা হয়ে থাকে, এবং এগুলিকে নিরাপত্তা প্রকৌশলের বিভিন্ন কৌশল ব্যবহার করে নকশা ও নির্মাণ করা হয়।

ডুবোসাঁতারের জন্য কৃত্রিম শ্বাসযন্ত্রটিকে একটি জীবনরক্ষক সরঞ্জাম হিসেবে গণ্য করা হয়। আর সম্পৃক্ততা ডুবসাঁতার ব্যবস্থাকে একটি জীবনরক্ষক ব্যবস্থা হিসেবে ধরা হয়; যেসব কর্মী এটি পরিচালনার দায়িত্বে থাকে, তাদেরকে জীবনরক্ষক কারিগর বলা হয়। এই ধারণাটি ডুবোজাহাজ, মনুষ্যবাহী ডুবোযান ও আকাশ থেকে ঝাঁপ দেওয়ার সুট বা বিশেষ পোশাকের ক্ষেত্রেও প্রযোজ্য, যেখানে ব্যবহারকারীরা বহিঃস্থ চাপ ও তাপমাত্রা থেকে অন্তরিত থাকে এবং তাদের শ্বাসপ্রশ্বাসের গ্যাসটিকে শ্বাসগ্রহণের যোগ্য থাকতে হয়। 

চিকিৎসাক্ষেত্রে জীবনরক্ষক ব্যবস্থার মধ্যে আছে হৃদ-ফুস্ফুস যন্ত্র, কৃত্রিম শ্বাসযন্ত্র এবং বৃক্ক ঝিল্লি-বিশ্লেষণ (কিডনি ডায়ালাইসিস) সরঞ্জাম।

তথ্যসূত্র
---------

1. ↑  "Definition of LIFE-SUPPORT SYSTEM"। *www.merriam-webster.com* (ইংরেজি ভাষায়)। সংগ্রহের তারিখ ২০২৩-০৬-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Barry 2000।
**বিদ্যানগর কলেজ** ১৯৬৩ সালে প্রতিষ্ঠিত ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বিষ্ণুপুর ২ নং উন্নয়ন ব্লকের বিদ্যানগরে অবস্থিত স্নাতকস্তরের মহাবিদ্যালয়। কলেজটি কলকাতা বিশ্ববিদ্যালয় দ্বারা অনুমোদিত।

ইতিহাস
------

কলকাতা মহানগরীর প্রাণকেন্দ্র হতে ৩০ কিলোমিটার দূরত্বে দক্ষিণ-পশ্চিম শহরতলীতে অবস্থিত এই কলেজটি ১৯৬৩ সালের ২৯ শে জুলাই প্রতিষ্ঠিত হয়েছিল। স্থানীয় যুববৃন্দের সামগ্রিক বিকাশের জন্য দূরদর্শী সমাজসেবী ও শিক্ষাব্রতী স্বর্গত ধীরেন্দ্রনাথ বেরা ও স্বর্গত হরেন্দ্রনাথ মজুমদারের ঐকান্তিক প্রচেষ্টায় কলেজটির স্থাপনা সম্ভব হয়েছিল। প্রথমে কলেজটির বাড়িঘর কিছুই ছিল না। সাতজন শিক্ষক ও সত্তরজন ছাত্র নিয়ে কলেজটির সূত্রপাত। প্রথম অধ্যক্ষ ছিলেন সুশীলকুমার চট্ট্যোপাধ্যায়। প্রসঙ্গত উল্লেখযোগ্য এই যে, কলেজ সূত্রপাতের সময় থেকেই ভারতের ত্রয়োদশ রাষ্ট্রপতি প্রণবকুমার মুখাপাধ্যায় এই কলেজের রাষ্ট্রবিজ্ঞানের অধ্যাপক (১৯৬৩ - ১৯৬৯) ছিলেন। তারই প্রচেষ্টায় কলেজের প্রেক্ষাগৃহ, প্রশাসনিক ভবনসহ তিনটি ভবন নির্মিত হয়। ২০১৩ সালের জানুয়ারি মাসে এগুলির শিলান্যাস ও ২০১৬ সালের ৭ ই জানুয়ারি উদ্বোধন করেন ভারতের রাষ্ট্রপতি প্রণব মুখোপাধ্যায়। প্রথমে কলা বিভাগের পঠনপাঠন দিয়ে পড়াশোনা শুরু হলেও বর্তমানে কলা, বিজ্ঞান ও কমার্স বিভাগের সাম্মানিকসহ প্রধান বিষয়ে শিক্ষাদানে ব্যবস্থা আছে।

বিভাগসমূহ
---------

### বিজ্ঞান

* রসায়ন
* পদার্থবিজ্ঞান
* গণিত
* উদ্ভিদবিদ্যা
* প্রাণিবিদ্যা

### শিল্প ও বাণিজ্য

* বাংলা
* ইংরেজি
* ইতিহাস
* রাষ্ট্রবিজ্ঞান
* দর্শন
* শিক্ষা
* বাণিজ্য

স্বীকৃতি
--------

বিদ্যানগর কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।

উল্লেখযোগ্য অনুষদ
-----------------

* প্রণব মুখোপাধ্যায়, ভারতের রাষ্ট্রপতি
* পবিত্র মুখোপাধ্যায়, বাঙালি কবি

আরো দেখুন
---------

* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গে শিক্ষা

তথ্যসূত্র
---------

1. ↑  "Affiliated College of University of Calcutta"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১২।
2. ↑  "Vidyanagar College Mingle Box Page"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২১।
3. ↑  "অতীতে বুঁদ, বিষন্নতাও ঘুরল রাষ্ট্রপতিকে"। সংগ্রহের তারিখ ২০২১-০২–০৮।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  Colleges in WestBengal, University Grants Commission

* বিদ্যানগর কলেজ
**মাইক্রোনেশিয়া যুক্তরাজ্য ফুটবল অ্যাসোসিয়েশন** (ইংরেজি: Federated States of Micronesia Football Association; এছাড়াও সংক্ষেপে **এফএসএমএফএ** নামে পরিচিত) হচ্ছে মাইক্রোনেশিয়া যুক্তরাজ্যের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মাইক্রোনেশিয়া যুক্তরাজ্যে অবস্থিত।

এই সংস্থাটি মাইক্রোনেশিয়া যুক্তরাজ্যের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মাইক্রোনেশিয়া যুক্তরাজ্য ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মাইক্রোনেশিয়া যুক্তরাজ্য ফুটবল অ্যাসোসিয়েশনের সভাপতির দায়িত্ব পালন করছেন জেফ্রি উইদেল।

তথ্যসূত্র
---------

1. ↑  "FSMFA History Source"। *mywebpages.comcast.net*। ১২ জুলাই ২০০২। Archived from the original on ১৪ জুন ২০০২। সংগ্রহের তারিখ ৩১ ডিসেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  Minahan, James (২৩ ডিসেম্বর ২০০৯)। *The Complete Guide to National Symbols and Emblems*। ABC-CLIO। পৃষ্ঠা 109। আইএসবিএন 978-0313344978। ১ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৫।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
**শহীদ সোহ্‌রাওয়ার্দী মেডিকেল কলেজ হাসপাতাল** (পুরাতন নাম: **বেগম খালেদা জিয়া মেডিকেল কলেজ**) বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ৮৭৫ টি এবং এতে ৫০০জন শিক্ষার্থী ও ২০১০ জন কর্মকর্তা-কর্মচারী রয়েছে।

ইতিহাস
------

শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে *বেগম খালেদা জিয়া মেডিকেল কলেজ* হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম *শহীদ সোহ্‌রাওয়ার্দী মেডিকেল কলেজ*-এ পরিবর্তন করা হয়েছে।

লোকবল
-----

মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৪।
2. ↑  "Begum Khaleda Zia Medical College inaugurated"। ইউনাইটেড নিউজ বাংলাদেশ। ০৫ জুন ২০০৬। সংগ্রহের তারিখ ডিসেম্বর ৩০, ২০১৪।  এখানে তারিখের মান পরীক্ষা করুন: `|তারিখ=` (সাহায্য)
একই নামের অন্যান্য ব্যক্তির জন্য মোশাররফ হোসেন (দ্ব্যর্থতা নিরসন) দেখুন।

**মোশারফ করিম** একজন সাবেক বাংলাদেশী মুষ্টিযোদ্ধা।তিনি সর্বপ্রথম বাংলাদেশী হিসেবে এশিয়ান গেমসে কোনো পদক লাভ করেন।১৯৮৬ এশিয়ান গেমসে তিনি ব্রোঞ্জপদক লাভ করেন। তিনি ১৯৮৫ দক্ষিণ এশীয় গেম্‌সে স্বর্ণপদক লাভ করেন। ১৯৯৯ সালে মোশারফ হোসেনকে জাতীয় ক্রীড়া পুরস্কার দেওয়া হয়।

প্রাথমিক জীবন
-------------

মোশারফ হোসেন রাজশাহী জেলায় জন্মগ্রহণ করেন।

খেলোয়াড়ি জীবন
---------------

মোহাম্মদ আলীর দ্যা রাম্বল ইন দ্যা জাঙ্গল দেখে তিনি এই খেলায় অনুপ্রাণিত হন।১৯৮৯ দক্ষিণ এশীয় গেম্‌স উদ্বোধন করতে আসলে তার মোহাম্মদ আলীকে দেখার সৌভাগ্য হয়।১৯৭৬ সালে তিনি বাংলাদেশ সেনাবাহিনী তে ওয়ারেন্ট অফিসার হিসেবে যোগদান করেন এবং ২০০৫ সালে অবসর নেন।

তিনি ১৯৮৫ দক্ষিণ এশীয় গেম্‌সে স্বর্ণপদক লাভ করেন এবং প্রথম বাংলাদেশী হিসেবে ১৯৮৬ এশিয়ান গেমসে ব্রোঞ্জপদক লাভ করেন।এই সাফল্যে অভিনন্দন জানাতে তৎকালীন রাষ্ট্রপতি হুসেইন মুহাম্মদ এরশাদ স্বয়ং বিমানবন্দরে উপস্থিত হন।
১৯৮১ থেকে ১৯৯০ এই টানা ১০ বছর জাতীয় লাইট হেভিওয়েট চ্যাম্পিয়ন ছিলেন।

বর্তমানে তিনি রাজশাহীর একটি বক্সিং ক্লাবে প্রশিক্ষণ করান।

ব্যক্তিগত জীবন
--------------

মোশারফের দুই কন্যা ও এক ছেলে সন্তান আছে।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৮।
3. ↑  "সংরক্ষণাগারভুক্ত অনুলিপি"। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৮।
4. ↑
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য সন্দ্বীপ পৌরসভা দেখুন। ঐতিহাসিক দ্বীপের জন্য সন্দ্বীপ দেখুন। অন্য ব্যবহারের জন্য সন্দ্বীপ (দ্ব্যর্থতা নিরসন) দেখুন।

**সন্দ্বীপ** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সন্দ্বীপ উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার ষষ্ঠতম জনবহুল এবং সন্দ্বীপ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৬২.৬ কি.মি. দূরত্বে সন্দ্বীপ শহর অবস্থিত ।

জনসংখ্যা
--------

বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২ জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°২৯′৩৭″ উত্তর ৯১°৩০′০৫″ পূর্ব﻿ / ﻿২২.৪৯৩৭১৩° উত্তর ৯১.৫০১৫০১° পূর্ব﻿ / 22.493713; 91.501501। সমুদ্র সমতল থেকে শহরটির গড় উচ্চতা ৭.৮৪ মিটার।

প্রশাসন
-------

১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়।

শিক্ষা ব্যবস্থা
---------------

সন্দ্বীপ শহরের স্বাক্ষরতার হার হলোম শতকরা ৫০.৫ ভাগ।

তথ্যসূত্র
---------

1. ↑  "Distance from Chittagong to Sandwip"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৬। সংগ্রহের তারিখ ২০১৯-০১-০৭।
3. ↑  "latitude, longitude and elevation of Sandwip, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে সন্দ্বীপ পৌরসভার সাধারণ তথ্যাদি"। ২০১৯-০১-২২ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**সরকারি জিয়া মহিলা কলেজ** বাংলাদেশের প্রয়াত রাষ্ট্রপতি ও বাংলাদেশ জাতীয়তাবাদী দলের প্রতিষ্ঠাতা জিয়াউর রহমানের নামে প্রতিষ্ঠিত। এই কলেজটি ১৯৮০ সালে একটি বেসরকারি কলেজ হিসেবে প্রতিষ্ঠিত হয়। ১৯৮০ সালের সেপ্টেম্বর মাসের আট তারিখে বাংলাদেশের সমৃদ্ধ জেলা ফেনীর রাজাঝির দিঘীর পূর্ব পাড়ে পাবলিক লাইব্রেরির দোতলায় এ কলেজটির শুভ উদ্বোধন হয়। পাবলিক লাইব্রেরির ০২ টি ও ফেনী ক্লাবের ০২ টি কক্ষ নিয়ে কলেজটির কার্যক্রম শুরু হয়। ১৯৮০/৮১ শিক্ষাবর্ষে মাত্র অাটজন শিক্ষার্থী নিয়ে কলেজটি শ্রেণী কার্যক্রম শুরু করে। কলেজ ক্যাম্পাসটি পরবর্তিতে ফেনীর মহিপাল থেকে ৬৫০ মিটার পূর্বে শহীদ শহীদুল্লাহ কায়সার(সাবেক পাঁচগাছিয়া রোড) রোডের উত্তর পাশে পানি উন্নয়ন বোর্ডের ২ একর ৪৫ শতাংশ ভূমির উপর প্রতিষ্ঠিত হয়।জায়গাটি শহীদ জিয়াউর রহমান বরাদ্দ দেন।

১৯৮৬ সালে পরবর্তী রাষ্ট্রপতি হুসেইন মুহম্মদ এরশাদ জাতীয়করণের ঘোষণা দেন এবং পরের বছর, ১৯৮৭ সালে কলেজটি সরকারি হয়।

স্লোগানঃ শিক্ষা, সাম্য মৈত্রী।

পরিচালনা বিভাগঃ কলেজ পরিচালনার জন্য কলেজের কার্যক্রমককে তিন ভাগে ভাগ করা হয়েছে, ১। প্রশাসনিক বিভাগ, ২। একাডেমিক বিভাগ ও ৩। হিসাব বিভাগ।

একজন অধ্যক্ষ, একজন উপাধ্যক্ষ ও কতিপয় কর্মচারী নিয়ে কলেজের একাডেমিক বিভাগ গঠিত। কলেজের বর্তমান অধ্যক্ষ অধ্যাপক কামরুন নাহার ও উপাধ্যক্ষ পদটি শূন্য আছে। 

৩৩ জন শিক্ষক কলেজটির একাডেমিক কার্যক্রম পরিচালনা করেন। এঁদের মধ্যে, প্রভাষক> সহকারী অধ্যাপক > সহযোগী অধ্যাপক > অধ্যাপক রয়েছে। এছাড়াও দুজন প্রদর্শক কর্মরত আছেন। 

হিসাবরক্ষন বিভাগে একজন হিসাবরক্ষক ও একজন পিয়ন রয়েছেন।

তথ্যসূত্র
---------

1. ↑  "Govt. Zia Mahila College"। *www.gzmcfeni.gov.bd*। ১৮ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।
2. ↑  প্রতিনিধি, ফেনী; ডটকম, বিডিনিউজ টোয়েন্টিফোর। "ধর্ষণ মামলায় ফেনী কলেজ কর্মচারী গ্রেপ্তার"। *bangla.bdnews24.com*।
3. ↑  "ফেনীতে এইচএসসির ফল বিপর্যয় | banglatribune.com"। *Bangla Tribune*। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।
জাতীয় স্মৃতি সৌধ, সাভার
**সাভার** বাংলাদেশের মধ্যাংশে, ঢাকার নিকটবর্তী ও ঢাকা জেলায় অবস্থিত একটি শহর। ঢাকা হতে ২৪ কিমি দূরত্বে অবস্থিত এ শহরটি ঢাকার সবচেয়ে নিকটবর্তী শহর। এটি ঢাকা থেকে উত্তর পশ্চিম দিকে অবস্থিত ঢাকা জেলার ২য় বৃহত্তম শহর এবং যা ঢাকা মেগাসিটিরর অংশ। এটি সাভার উপজেলার সদর দপ্তর। সাভারের মোট আয়তন ১৩.৫৪ বর্গকিলোমিটার এবং মোট জনসংখ্যা ২৯৬,৮৫১ জন, যা একে বাংলাদেশের ১১তম বৃহৎ শহরে পরিণত করেছে। সাভার যোগাযোগ, শিল্প, ব্যবসাবাণিজ্য ও শিক্ষার জন্য খুবই গুরুত্বপূর্ণ। বাংলাদেশের সবচেয়ে দীর্ঘ সড়ক এন ৫ এ শহরের মধ্যদিয়ে গেছে। এখানে রয়েছে অনেক বড়ছোট শিল্প কলকারখানা ও গার্মেন্টস। সর্বোপরি, সাভার যে জন্য সবচেয়ে বেশি বিখ্যাত তা হলো বাংলাদেশের জাতীয় স্মৃতিসৌধ।

ইতিহাস
------

ময়নামতির তান্ত্রিক মহারানীর পুত্র গোপীনাথের সঙ্গে হরিশচন্দ্র রাজার জেষ্ঠা কন্যা অনুদার বিয়ে এবং কনিষ্ঠ কন্যা পদুনাকে যৌতুক প্রদানের গল্প কাহিনী সাভারের অনেকের কাছেই শোনা যায়। হরিশচন্দ্রের দ্বাদশ পুরুষ শিবচন্দ্র রায় তার শেষ জীবন কাশী গয়ায় অতিবাহিত করে প্রয়াত হন। শিবচন্দ্রের একাদশ পুরুষ তরুরাজ খাং এর প্রথম ও দ্বিতীয় পুত্র শুভরাজ ও যুবরাজ হুগলীতে চলে যান। তৃতীয় ও চতুর্থ পুত্র বুদ্ধিমন্ত ও ভাগ্যমন্ত পবিত্র ইসলাম ধর্ম গ্রহণ করেন। তাদের এক বংশধর সিদ্ধ পুরুষ খ্যাতি লাভ করেন এবং তার সমাধী কোন্ডা গ্রামে খন্দকারের দরগা নামে আজও বিদ্যমান।

১৯৫৯ সালে স্থানীয় সরকার ব্যবস্থা প্রবর্তন হলে সাভার থানা কাউন্সিল গঠিত হল এবং ১৯৯১ সালে সাভার পৌরসভা গঠিত হয়।

ভূগোল
-----

রাজধানী ঢাকা থেকে ২৪ কিলোমিটার উত্তর-পশ্চিম দিকে বংশী ও ধলেশ্বরী নদীর সঙ্গমস্থলে সাভার অবিস্থিত। এটি ২৩º৪৪΄ উত্তর অক্ষাংশ থেকে ২৪º০২΄ উত্তর অক্ষাংশ পর্যন্ত এবং ৯০º১১΄ পূর্ব দ্রাঘিমাংশ থেকে ৯০º২২΄ দ্রাঘিমাংশে অবস্থিত। এর মোট আয়তন ১৩.৫৪ বর্গকিলোমিটার। এলাকাটি মধুপুর প্লাইস্টোসিন উঁচু ভূমির দক্ষিণাংশের অন্তর্ভুক্ত। এর ভূমিস্তর বেশ উঁচু। উঁচু স্তরের ভূমি ‘চালা’ এবং দুই উঁচু ভূমির মাঝের নিচু অংশ ‘বাইদ’ নামে পরিচিত।

জনসংখ্যা
--------

২০১১ সালের আদমশুমারী অনুযায়ী সাভারের মোট জনসংখ্যা ২৯৬,৮৫১ জন। যার মধ্যে ১৩২,৬৯৮ জন পুরুষ এবং ১২৪,০৬২ জন মহিলা এবং এই বিপুল জনসংখ্যা ৬০,২৯০টি খানায় বাস করে। জনসংখ্যার ঘনত্ব প্রতি বর্গ কিলোমিটারে ১১,৩০৬ জন লোক বসবাস করে। নারী পুরুষের লিঙ্গ অনুপাত ১০০ঃ১০৭ এবং সাক্ষরতার হার ৬৬.৫% (৭ বছরের উর্দ্ধে)।

তথ্যসূত্র
---------

1. ↑  "23: Area, Household, Population and Literacy Rate of the Cities, 2011"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা XI। সংগ্রহের তারিখ ২১ ফেব্রুয়ারি ২০১৭।
2. 1 2 3  "4.1.31 Savar"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৭৫। সংগ্রহের তারিখ ২১ ফেব্রুয়ারি ২০১৭।
3. ↑  এম.এম হক (২০১২)। "সাভার"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২৪ সেপ্টেম্বর ২০১৯।
শাহাদত হোসেন চৌধুরী নিবন্ধের সাথে বিভ্রান্ত হবেন না।
**শাহাদাত হোসেন চৌধুরী** (এএফডব্লিউসি, পিএসসি, টিই) বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল যিনিবাংলাদেশ নির্বাচন কমিশনের একজন কমিশনার হিসেবে দায়িত্ব পালন করেন।

প্রারম্ভিক জীবন
---------------

শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়। ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।

কর্মজীবন
--------

শাহাদাত হোসেন ১৯৮০ সালে বাংলাদেশ সেনাবাহিনীতে যোগদান করেন। ১৯৮২ সালে তিনি বাংলাদেশ সেনাবাহিনীতে সিগন্যাল কোরে কমিশন লাভ করেন। তৎকালীন বিডিআরের চট্টগ্রাম ও দিনাজপুরের সেক্টর কমান্ডার হিসেবে দায়িত্ব পালন করেন। কর্মরত অবস্থায় তিনি লাইবেরিয়া ও সিয়েরা লিওনে জাতিসংঘের শান্তিরক্ষী মিশনে অংশগ্রহণ করেন। তিনি ভারতের সামরিক টেলিযোগাযোগ প্রকৌশল কলেজ থেকে প্রকৌশলী ডিগ্রী লাভ করেন। পরবর্তীতে ডিফেন্স সার্ভিসেস কম্যান্ড অ্যান্ড স্টাফ কলেজ থেকে পিএসসি এবং জাতীয় প্রতিরক্ষা কলেজ থেকে এএফডব্লিউসি ডিগ্রী লাভ করেন।

২০০৭ থেকে ২০১০ সালের জুন পর্যন্ত তিনি বাংলাদেশ সরকারের ছবিসহ ভোটার তালিকা হালনাগাদ ও জাতীয় পরিচয়পত্র প্রণয়ন প্রকল্পে জাতীয় প্রকল্প পরিচালক হিসেবে দায়িত্ব পালন করেন। ২০১০ সালের জুনে তিনি সেনাবাহিনী থেকে অবসরগ্রহণ করেন। অবসরগ্রহণের পর কিছুকাল জাতিসংঘ উন্নয়ন কর্মসূচীর অধীন আফগানিস্তানে কাজ করেন। ২০০৮ সালে নেপালের সাধারণ নির্বাচনে আন্তর্জাতিক পর্যবেক্ষক ও ২০১১ সালে আফগানিস্তানের সাধারণ নির্বাচনে পর্যবেক্ষকের ভূমিকা পালন করেন।

২০১৭ সালের ১৫ ফেব্রুয়ারিতে শাহাদাত হোসেন, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।

ব্যক্তিগত জীবন
--------------

ব্যক্তিগত জীবনে শাহাদাত হোসেন, সারওয়াত চৌধুরীর সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।

তথ্যসূত্র
---------

1. 1 2 3 4  "পরবর্তী নির্বাচন কমিশনে যারা থাকছেন"। *BBC News বাংলা*। ২০১৭-০২-০৭। সংগ্রহের তারিখ ২০১৮-১২-০৩।
2. ↑  "'এভরিথিং ইজ ফাইন'"। *bangla.bdnews24.com*। ২০১৮-১১-০৮। ২০১৮-১১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১২-০৩।
3. 1 2 3 4 5 6
4. ↑  "নতুন ইসি গঠন, নেতৃত্বে নুরুল হুদা"। *NTV Online*। সংগ্রহের তারিখ ২০১৮-১২-০৩।

| * দে
* স
বাংলাদেশ সরকারের সীলমোহর বাংলাদেশ নির্বাচন কমিশন |
| --- |
| প্রধান নির্বাচন কমিশনার | 
* কে এম নুরুল হুদা

 |
| নির্বাচন কমিশনার | 
* মাহবুব তালুকদার
* রফিকুল ইসলাম
* কবিতা খানম
* শাহাদাত হোসেন চৌধুরী

 |
| সচিব | 
* মোহাম্মদ আলমগীর

 |